OpenLLM-France/wikimedia huggingface dataset:
# Màquina vectorial de rellevància

En matemàtiques, una màquina vectorial de rellevància (RVM) és una tècnica d'aprenentatge automàtic que utilitza la inferència bayesiana per obtenir solucions parsimonioses per a la regressió i la classificació probabilística. El RVM té una forma funcional idèntica a la màquina vectorial de suport, però proporciona una classificació probabilística.
En realitat és equivalent a un model de procés gaussià amb funció de covariància:
$k(\mathbf {x} ,\mathbf {x'} )=\sum _{j=1}^{N}{\frac {1}{\alpha _{j}}}\varphi (\mathbf {x} ,\mathbf {x} _{j})\varphi (\mathbf {x} ',\mathbf {x} _{j})$
on $\varphi$ és la funció del nucli (generalment gaussiana), $\alpha _{j}$ són les variàncies de l'a priori sobre el vector pes $w\sim N(0,\alpha ^{-1}I)$, i $\mathbf {x} _{1},\ldots ,\mathbf {x} _{N}$ són els vectors d'entrada del conjunt d'entrenament.
En comparació amb les màquines de vectors de suport (SVM), la formulació bayesiana de la RVM evita el conjunt de paràmetres lliures de la SVM (que normalment requereixen post-optimitzacions basades en validació creuada). Tanmateix, els RVM utilitzen un mètode d'aprenentatge semblant a la maximització de les expectatives (EM) i, per tant, corren el risc de tenir mínims locals. Això és a diferència dels algorismes estàndard basats en l'optimització mínima seqüencial (SMO) utilitzats per les SVM, que es garanteixen trobar un òptim global (del problema convex).
La màquina vectorial de rellevància va ser patentada als Estats Units per Microsoft (la patent va caducar el 4 de setembre de 2019).

## Referències

* ↑ Tipping, Michael E. Journal of Machine Learning Research, 1, 2001, pàg. 211–244.
* ↑ «Relevance Vector Machines: An Introduction» (en anglès). [Consulta: 13 febrer 2024].
* ↑ Learning with Uncertainty - Gaussian Processes and Relevance Vector Machines (Tesi) (en anglès), 2004.
* ↑ Jabbari, Mohammad Reza; Dorafshan, Mohammad Mahdi; Eslamian, Saeid. Chapter 22 - Relevance vector machine (RVM) (en anglès). Elsevier, 2023, p. 365–384. ISBN 978-0-12-821285-1.
# Musashi Suzuki

Musashi Suzuki (Montego Bay, 11 de febrer de 1994) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2016.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# N/a

* Per a altres significats, vegeu «Na».
n/a o N/A és una abreviatura d'ús molt estès en anglès que s'utilitza en taules i llistes per referir-se a alguna de les tres opcions següents.
* not available (no disponible)
* not applicable (no aplicable en aquest cas)
* no answer (sense resposta; ús menys comú)
En català es pot fer servir la forma n/d (de no disponible).

## Referències

* ↑ «n/a». A: Oxford Dictionary of Abbreviations. Oxford University Press, 1998 [Consulta: 14 novembre 2010]. Available online to subscribers and also in print
# Múscul gluti mitjà

El gluti mitjà (musculus gluteus medius) és un múscul de la regió glútia sota del gluti major; és ampli i gruixut. S'insereix en la vora externa de la cresta ilíaca, espina ilíaca anterior superior, fossa ilíaca externa i aponeurosi glútia; per sota en la cara externa del trocànter gran.
L'innerva el nervi gluti superior, branca del plexe sacre. Està irrigat per una branca de l'artèria glútia superior. La seva funció és l'abducció i rotació del fèmur.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 7 abril 2014].
    Aquest article incorpora text de l'edició de l'Anatomia de Gray en domini públic.

## Imatges

* Anatomia de la superfície de la part posterior.
* Superfície glútia de l'os ílium, sota el gluti major.
* El gluti mitjà i els músculs propers.
* Posició del múscul gluti mitjà (en vermell). Animació.
* Os del maluc dret. Superfície externa.
* Fèmur dret. Superfície posterior.
* Estructures que envolten l'articulació del maluc dret.
* Les artèries de les regions femoral posterior i gluteal.
* Les artèries de les regions femorals dels glutis i posterior.
* Múscul gluti mitjà.

## Enllaços externs

* LUC glmd
* Figura anatòmica: 13:st-04 a Human Anatomy Online, SUNY Downstate Medical Center
# Múscul frontal

El múscul frontal (venter frontalis musculi occipitofrontalis) és un múscul subcutani del crani. Segons algunes fonts és un múscul diferenciat, però d'altres afirmen que és una part del múscul occipitofrontal conjuntament amb el múscul occipital; així és com apareix dins la Terminologia Anatomica.
Té el seu origen en la gàlea aponeuròtica i s'insereix a la pell de manera superior a la vora supraorbitario. Aquest múscul mou el cuir cabellut en sentit anterior, eleva les celles i arruga horitzontalment la pell del front. És innervat pel nervi facial.
Si el múscul frontal es contreu aïlladament, condueix cap endavant l'aponeurosis epicraneal i eleva la pell de les celles. En els éssers humans té una funció bàsicament en l'expressió gestual. El frontal és el múscul de l'atenció i la manifesta en les seves diferents graus, des de la simple sorpresa fins a l'admiració i l'espant.

## Notes

* ↑ Tant el Diccionari enciclopèdic de medicina com el Termcat segueixen també el criteri d'un sol múscul: l'occipitofrontal, del qual el frontal i l'occipital són una part muscular d'ell però no músculs diferenciats.

## Referències

* ↑ "Insertion of frontalis muscle relating to blepharoptosis repair". Hwang K, Kim DJ, Hwang SH. J Craniofac Surg. 2005 Nov;16(6):965-7.
* ↑ «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 gener 2014].
* ↑ Drake, Richard L.; Vogl, A. Wayne; Mitchell, Adam W. M.. Gray's Anatomy for Students. 2a edició, 2010, p. 857. ISBN 978-0-443-06952-9.
* ↑ Saladin, Kenneth S. Anatomy & Physiology: The Unity of Form and Function. 3a ed.. McGraw-Hill, 2003, p. 286–287.
    Aquest article incorpora text de l'edició de l'Anatomia de Gray en domini públic.

## Imatges

* Posició del múscul frontal (en vermell).

## Enllaços externs

* LUC fron
* frontal+belly+of+occipitofrontalis+muscle al Diccionari d'eMedicine
* PTCentral Arxivat 2005-08-04 a Wayback Machine.
# Múscul gluti menor

El gluti menor (musculus gluteus minimus) és un múscul triangular de la cama, en la regió glútia, sota del gluti major i del gluti mitjà i és el més petit dels tres músculs glutis. S'origina a la zona anterior de la fosa ilíaca i s'insereix al trocànter gran. La vascularització sanguínia del gluti menor la fa l'artèria glútia superior. El múscul gluti menor, així com el mitjà, són abductors, en especial quan el membre inferior està estès. És també un múscul de suport del cos, particularment quan un individu està parat en una de les cames.

## Galeria

* Os del maluc dret, superfície externa.
* Fèmur dret, vista anterior.
* Artèries de les regions glúties i femoral posterior.
* Nervis de l'extremitat inferior dreta, vista posterior.

## Referències

* ↑ «Gluteus minimus muscle» (en anglès). [Consulta: 26 gener 2022].
* ↑ «Gluteus Minimus» (en anglès). [Consulta: 26 gener 2022].
# Musri (desambiguació)

«Musri» té aquests significats:
* Musri, nom genèric assiri de les terres frontereres entre Assíria i l'imperi Hitita al segon mil·lenni aC
* Masuwari o Musur, regne neohitita (Musri en assiri)
* Til Barsip, nom arameu de Musri o Masuwari
* Musri, comarca de situació desconeguda per la que va passar Teglatfalassar III en una expedició el 735 aC a Urartu
* Musri, nom assiri de l'antic Egipte
* Musri regió del Kurdistan Iraquià on viu la tribu kurda dels Muzuri o Mussouri
* Musri, moderna Jebek Maklub, una muntanya al nord-oest de Nínive.
# Nictibi cuallarg

El nictibi cuallarg (Nyctibius aethereus) és una espècie d'ocell de la família dels nictíbids (Nyctibiidae) que habita la selva humida de Colòmbia, sud-est de Veneçuela, Guyana, est de l'Equador i del Perú, oest i est del Brasil i nord-est del Paraguai.

## Referències

* ↑ «Nictibi cuallarg». Cercaterm. TERMCAT, Centre de Terminologia. Rev. 20/02/2021(català)
# Nina, una qüestió de temps

Nina, una qüestió de temps (títol original en anglès: A Matter of Time) és una pel·lícula italoestatunidenca de Vincente Minnelli estrenada el 1976, produïda per l'American Internacional Pictures sobre un guió de John Gay. En català, es va estrenar a TV3 el 13 de gener de 1991.

## Argument

Nina és una jove cambrera d'un hotel de segona categoria a Roma. En aquest hotel s'allotja de forma permanent una anciana comtessa, que en la seva joventut havia estat molt famosa per la seva bellesa, intel·ligència i gran classe. Va ser amant d'emperadors, reis, artistes i escriptors, i ara viu ancorada en aquell meravellós passat, enyorant els seus triomfs de principis de segle... Al mateix hotel resideix un excèntric escriptor de cinema que intenta desesperadament escriure una escena violenta, que li agradi al capritxós director que intenta impressionar. Nina, la cambrera, escolta embadalida la vella comtessa, que va relatant-li tota la seva vida: les festes a les quals va acudir, els pretendents que va tenir... Mentre l'anciana li explica coses, Nina es diverteix imaginant-se a si mateixa vivint aquestes històries.

## Repartiment

* Charles Boyer: Comte Sanziani
* Edmund Purdom
* Ingrid Bergman: Comtessa Sanziani
* Isabella Rossellini: Germana Pia
* Liza Minnelli: Nina
* Spýros Fokás
* Tina Aumont: Valentina
* Fernando Rey: Charles Van Maar
* Gabriele Ferzetti: Antonio Vicari
* Amedeo Nazzari: Tewfik
* Arnoldo Foà: Pavelli

## Crítica

En la seva ressenya en el The New York Times, Vincent Canby deia, "És ple de vestits brillants i attrezzos espectaculars. És realitzat per gent amb talent, sofisticada que adopta els gestos de fals naïf... la pel·lícula té l'aire d'una opereta on la música s'ha tret. Nina, una qüestió de Temps té moments de bellesa visual."
Roger Ebert, del Chicago Sun-Times, la descriu com "una decepció bastant gran com a pel·lícula, però com a ocasió pel somieig. Una vegada que hem abandonat finalment la trama tenim l'oportunitat de contemplar Ingrid Bergman als 60. I contemplar Ingrid Bergman a qualsevol edat és, suggereixo, una manera acceptable de passar el temps... posseeix una personalitat resplendent... perquè la gent a qui li encanten les pel·lícules romàntiques, Nina, una qüestió de temps ha semblar com un projecte de somni."
A Time, Jay Cocks manifesta, "... la pel·lícula podria haver funcionat amb esforç i una mica de màgia, però alguna cosa ha anat terriblement malament. La pel·lícula és desestructurada, sappy, histèrica... Nina, una qüestió de temps no sembla gens una pel·lícula de Minnelli."

## Referències

* 1 2 Nina, una qüestió de temps a la pàgina de la Filmoteca de Catalunya, "esadir.cat"
* ↑ Canby, Vincent «A Matter of Time Movie Review» (en anglès). The New York Times, 08-10-1976.
* ↑ Ebert, Roger «A Matter of Time: rogerebert.com: Reviews» (en anglès). Chicago Sun-Times, 15-10-1976.
* ↑ Cocks, Jay «Cinema: A Lapse of Memory» (en anglès). Time, 08-11-1976.
# Nanba

Nanba (難波), sovint romanitzat com a Namba és un barri als districtes de Chūō i Naniwa de la ciutat d'Osaka, a la prefectura d'Osaka, Japó. Nanba és la "capital" de la zona sud (Minami) de la ciutat d'Osaka. Nanba ha donat el seu nom a el grup de música idol NMB 48.
Nanba és un barri animat i jove, i junt amb el d'Umeda, més enfocat als negocis i als oficinistes, Nanba és un dels centres neuràlgics de la ciutat d'Osaka. Al barri es troben botigues i llocs d'esplai com diversos centres comercials entre els quals es troba el Takashimaya, així com salons de pachinko i galeries comercials. No s'ha de confondre ni incloure el barri de Dōtonbori amb el de Nanba.

## Geografia

El barri de Nanba es troba dividit entre dos districtes de la ciutat d'Osaka: el de Chūō i el de Naniwa. Tot i que a voltes per desconeixement es pot incluir el barri de Dōtonbori dins de Nanba, aquest és un altre barri, si bé la seua proximitat geogràfica fa que siguen fàcils de confondre. Nanba és el centre no oficial de Minami o l'àrea sud de la ciutat d'Osaka, mentres que el centre de la zona nord o Kita és Umeda. Històricament, el barri de Nanba ha estat molt unit als barris veïns de Dôtonbori i Shinsaibashi, tots dos situats al nord de l'estació de Nanba.

## Història

Es té constància del nom de Nanba per primera volta a principis del període Edo, que indicava el lloc d'un petit llogaret que va esdevindre poc a poc famós pel seu comerç i va tindre la consideració de poble des del 1700 segons les antigues lleis japoneses. Pel lloc passava el riu Nagahori, que fou enterrat el 1962.
La zona va esdevindre encara més famosa i popular amb l'obertura de la línia del Ferrocarril Elèctric Nankai, que passava per Nanba. El 1897 va deixar de ser municipi independent per a integrar-se a la ciutat d'Osaka, obrint-se alhora tot tipus de negocis de restauració i esplai. Durant la Segona Guerra Mundial Nanba va patir els atacs aeris nord-americans, quedant pràcticament destruïda.

## Transport

* Metro d'Osaka
** Nanba
* Companyia de Ferrocarrils del Japó Occidental (JR West)
** JR Nanba
* Ferrocarril Elèctric Nankai
** Nanba
* Ferrocarril Elèctric Hanshin
** Ōsaka-Nanba
* Kintetsu
** Ōsaka-Nanba

## Referències

* ↑ «Minami (Namba)» (en anglès). [Consulta: 28 juny 2020].
* ↑ Minami [Consulta: 16 febrer 2009].
* ↑ Organization, Japan National Tourism. «Namba | Osaka Attractions | Visita Japón | JNTO» (en anglès). [Consulta: 28 juny 2020].
* ↑ Röpke, 1999 |p. 67.
* ↑ Röpke, 1999 |p. 86.
# OAV

OAV té els següents significats:
* Österreichischer Alpenverein, club alpí d'Àustria
* Original Animated Video, creació d'anime llençada directament per a la venda en vídeo
# Nòrdic

Nòrdic és un adjectiu relatiu a l'antiga Escandinàvia, que actualment és Suècia, Noruega, Dinamarca, Illes Faroe, Groenlàndia i Islàndia, en l'edat mitjana (el període dels vikings).
L'adjectiu nòrdic (norse en anglès) prové del mot holandès noors, la forma adjectiva de noruec. Els cognats nòrdics de la paraula són norrøn en noruec, norrön en suec i norræn en islandès.
Nòrdic pot referir-se a: Llengües:
* Llengües escandinaves o "llengües nòrdiques", conjunt de llengües modernes parlades a Escandinàvia i terres del voltant.
** Escandinau Occidental (Insular)
*** Feroès
*** Islandès
** Noruec nynorsk
*** Norn (extint)
** Escandinau Oriental (Continental)
*** Danès
*** Noruec bokmål
*** Suec
* Nòrdic antic, llengua predecessora de les actuals llengües escandinaves. En ús des de l'any 800 fins a l'any 1300.
* Protonòrdic, llengua predecessora al nòrdic antic. En ús des dels primers segles (era cristiana) fins al segle viii.
Cultura:
* Nòrdics, la gent que viva a Escandinàvia abans de la Cristianització d'Escandinàvia.
* Mitologia nòrdica
* Art nòrdic
# Obligació (finances)

* Per a altres significats, vegeu «Bo».
Una obligació, bo mobiliari, o senzillament bo (de l'anglès: bond) és un valor mobiliari que representa la part alíquota d'un emprèstit i que dona dret a rebre interessos i a recuperar el capital al venciment de l'obligació a partir de cinc anys.
Els tipus d'obligació que podem trobar són:
* Obligació amb opció de compra o warrant: Bo amb opció de compra sobre accions de l'empresa emissora de les obligacions.
* Obligació/Bo convertible: Bo amb opció de convertir el seu valor en accions en una data concreta i a un preu determinat. Ofereix a canvi un cupó inferior al que tindria sense l'opció de conversió.
* Obligació/Bo cupó-zero
Viccionari
# Nancy Kress

Nancy Kress (Buffalo, 20 de gener de 1948) Nancy Anne Koningisor de naixement, és una escriptora estatunidenca de ciència-ficció que va començar a escriure en 1976, però no va ser fins a la publicació de la seua novel·la Beggars in Spain en 1990, guanyadora dels premis Nebula (1991) i Hugo (1992), que va començar a ser coneguda, tant als Estats Units com a la resta del món, amb molt d'èxit.

## Obra

Al contrari que altres escriptors, que han passat de la ciència-ficció a la fantasia, Kress va fer el camí invers: va començar a escriure fantasies iròniques i subversives, i des de 1988, any en què va publicar An Alien Light, la seua primera obra de ciència-ficció, no ha tornat al gènere fantàstic.
Molta de la seua obra s'ha traduït a l'espanyol (Una luz extraña, Mendigos en España, Mendigos y opulentos, La Cabalgata de los Mendigos...), al francés, a l'alemany i altres llengües, però encara no al català.

## Referències

* ↑ Clute, John «Kress, Nancy». The Encyclopedia of Science Fiction, 2015.
# Lightning Over Water

Lightning Over Water, també coneguda com Nick's Film, és una pel·lícula documental dramàtica Alemanya Occidental-sueca del 1980 escrita, dirigida i protagonitzada per Wim Wenders i Nicholas Ray. Se centra en els últims dies de la pròpia vida de Ray, que ja era conegut arreu del món per la seva pel·lícula clàssica de 1955 Rebel sense causa. Es va projectar fora de competició al 33è Festival Internacional de Cinema de Canes.

## Resum

La pel·lícula és una col·laboració entre Wenders i Ray per documentar els últims dies de Ray a causa d'un càncer terminal l'any 1979. La pel·lícula és parcialment un homenatge a Ray que va tenir una forta influència en el treball de Wenders, i parcialment una investigació sobre la vida i la mort. La influència de Ray en Wenders inclou el subgènere "amor a la fuga" de Ray, així com la seva fotografia cinema negre.
La pel·lícula inclou fragments de les pel·lícules de Ray The Lusty Men i el seu treball final inacabat We Can't Go Home Again. La seqüència amb l'antic fragment es va rodar al Vassar College, on Ray va presentar la pel·lícula i després va donar una conferència, de la qual n'hi ha un extracte.
Nicholas Ray apareix en un paper menor a la pel·lícula de Wenders Der amerikanische Freund. La pel·lícula de ciència-ficció de Wenders Bis ans Ende der Welt rep el nom de les últimes paraules pronunciades a la pel·lícula èpica bíblica de 1961 de Ray Rei de reis.
L'equip de filmació apareix força a la pantalla. Jim Jarmusch, l'assistent personal de Ray en aquell moment —i més tard un notable director de cinema per dret propi— es pot veure breument a la marca de les 50:28 assegut a una consola d'edició.
Quan Wenders va al campus de Vassar per assistir a una conferència, es veu una breu actuació d'un sol a l'escenari. És la història de Franz Kafka "Un informe per a una acadèmia", sobre un simi que esdevé home.

## Referències

* ↑ «Festival de Cannes: Lightning Over Water». festival-cannes.com. [Consulta: 30 maig 2009].
* ↑ NICK’S FILM – LIGHTNING OVER WATER al web de Wim Wenders
* ↑ Nick's Film - Lightning over water a Lexikon des internationalen Films. Filmdienst, abgerufen am 21. November 2021

## Enllaços externs

* Lloc web oficial (arxiu)
# Cobitis linea

Cobitis linea és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 6,5 cm de llargària total i les femelles 8,86.

## Reproducció

És ovípar.

## Hàbitat

Viu en zones de clima subtropical.

## Distribució geogràfica

Es troba al riu Kor (Iran).

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
* ↑ «Cobitis linea». Catalogue of Life. (anglès) (anglès)
* ↑ The Taxonomicon (anglès)
* 1 2 3 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Zuunbeek

El Zuunbeek (també anomenat Bruggeplasbeek o Beringenbeek) és un petit afluent del Zenne que neix a Kester, un nucli del municipi de Gooik de la província de Brabant Flamenc a Bèlgica.

## Afluents

* Karenbergbeek Pepingen
* Molenbeek Oudenaken
# Font de la Perdiu

La Font de la Perdiu és una surgència del terme municipal de Monistrol de Calders, al Moianès.
Està situada a 479 metres d'altitud, a l'esquerra del torrent de Colljovà i quasi a la mateixa llera d'aquest torrent, al sud-est de la Pedrera de Coll Girant.
Mentre estigué en explotació la pedrera propera, aquest font subministrava l'aigua de boca als picapedrers de la pedrera.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya
# Romanorlovita

La romanorlovita és un mineral de la halurs. Rep el nom en honor de Roman Yurievich Orlov (23 de novembre de 1929 - 1 de gener de 2005), mineralogista i físic rus del Departament de Mineralogia de la Universitat Estatal de Moscou.

## Característiques

La romanorlovita és un halur de fórmula química K₈Cu₆Cl$_{17}$(OH)₃. Va ser aprovada com a espècie vàlida per l'Associació Mineralògica Internacional el 2014, sent publicada l'any 2017. Cristal·litza en el sistema tetragonal. La seva duresa a l'escala de Mohs és 3.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4544/1.

## Formació i jaciments

Va ser descoberta a la fumarola Glàvnaia Tenoritóvaia, situada al segon con d'escòria de l'avanç nord de la Gran erupció fissural del volcà Tolbàtxik (Krai de Kamtxatka, Rússia), on es troba en forma de cristalls tetragonals prismàtics, normalment tabulars, de fins a 0,1 mm, i en cúmuls de fins a 0,5 mm així com formant crostes. Aquest volcà rus és l'únic indret de tot el planeta on ha estat descrita aquesta espècie mineral.

## Referències

* ↑ «Romanorlovite» (en anglès). Mindat. [Consulta: 28 setembre 2022].
# Observatori Vesuvià

L'Observatori Vesuvià (originalment en italià Osservatorio Vesuviano) és una institució pública italiana, d'investigació vulcanològica i sísmica. La seva labor principal és el seguiment dels volcans actius a la regió italiana de Campània.
L'observatori és el més antic del món en la seva categoria. Fundat el 1841, al principi la seva seu estava en la pròpia falda del Vesuvi. En l'actualitat, al seu antic emplaçament hi ha el museu o la biblioteca històrica, mentre que el laboratori i el centre de vigilància són a Nàpols.

## Vegeu també

* Giuseppe Mercalli

## Referències

* ↑ «Osservatorio Vesuviano - Istituto Nazionale di Geofisica e Vulcanologia» (en italià). [Consulta: 11 març 2017].

## Bibliografia

* Melloni, Macedonio. Atti VII, Congresso Scienziati Italiani. Discorso per l'inaugurazione dell'Osservatorio Meteorologico Vesuviano, 1845.
* Palmieri, L. Alberto Dekten. Annali del Reale Osservatorio Meteorologico Vesuviano, 1859.

## Enllaços externs

* Lloc oficial del Osservatorio Vesuviano (italià)